**Učenici 3.-ih razreda proučavaju enciklopedije**

Učenici 3.-ih razreda matične škole imali su sat hrvatskoga jezika – medijske kulture u školskoj knjižnici, a knjižničarka je posjetila i 3. r. PŠ Vinica. U razmjeni iskustava i razgovoru s knjižničarkom učenici su utvrdili što je enciklopedija i naučili razlikovati dvije osnovne vrste enciklopedija: opću i stručnu. U radioničkom dijelu proučavali su enciklopedije služeći se sadržajem i kazalom u potrazi za traženim informacijama i podacima. Nakon rješavanja zadataka u paru svaka je grupa odabrala najzanimljivije pitanje sa svog nastavnog listića i glasno pročitala pronađeni odgovor u enciklopediji.

Knjižničarka Nikolina Sabolić